**O B E C S T R Á N S K E**

****

**N Á V R H**

**VŠEOBECNE ZÁVÄZNÉ NARIADENIE**

**č. 4/2023**

Obec Stránske vo veciach územnej samosprávy v zmysle § 6 ods. 1 zákona č. 369/1990 Zb. o obecnom zriadení v znení neskorších právnych predpisov, § 6 ods. 24 zákona č. 596/2003 Z. z o štátnej správe v školstve a školskej samospráve a o zmene a doplnení niektorých zákonov v znení neskorších predpisov a v zmysle § 28 ods. 5, § 114 ods. 6, § 140 ods. 10 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov **v y d á v a**

**VŠEOBECNE ZÁVÄZNÉ NARIADENIE**

**č. 4/2023**

**o príspevku na čiastočnú úhradu nákladov v školskej jedálni a režijných nákladoch v školskej jedálni**

**Článok 1**

**Úvodné ustanovenia**

Toto všeobecne záväzné nariadenie určuje výšku mesačného príspevku, ktorý je povinný uhrádzať rodič alebo iná fyzická osoba než rodič, ktorá má dieťa zverené do osobnej starostlivosti alebo do pestúnskej starostlivosti na základe rozhodnutia súdu (ďalej len „zákonný zástupca“) na jedno dieťa alebo jedného žiaka :

na čiastočnú úradu nákladov v školskej jedálni a výšku príspevku na režijné náklady v školskej jedálni.

**Článok 2**

**Výška príspevku**

**na čiastočnú úhradu nákladov,**

**výšku príspevku na režijné náklady a podmienky úhrady v školskej jedálni**

1. Príspevok na čiastočnú úhradu nákladov v školskej jedálni uhrádza zákonný zástupca vo výške nákladov na nákup potravín podľa vekových kategórií stravníkov v nadväznosti na finančné pásmo A zverejnené Ministerstvom školstva SR :

**Príspevok na čiastočnú úhradu nákladov na stravovanie a podmienky úhrady sú určené nasledovne :**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Veková skupina stravníkov | Raňajky | Desiata | Obed | Olovrant | Večera | **Nákup potravín** | **Čiastočné režijné náklady** | **Stravný lístok celkom** | Dotácia na stravu | **Úhrada**  **zákonného zástupcu** |
| **stravník MŠ**  **(2-5 rokov)** | - | 0,45 | 1,10 | 0,35 | - | **1,90** | 0,25 | **2,15** | 0,- | **2,15** |
| **stravník MŠ**  **hmotná núdza/ predškolák** | - | 0,45 | 1,10 | 0,35 | - | **1,90** | 0,25 | **2,15** | 1,40 | **0,75** |
| **stravník ZŠ (1-4 ročník)**  **I. stupeň** | - |  | 1,50 | - | - | **1,50** | 0,25 | **1,75** | 2,10 | **0** |

1. Zákonný zástupca dieťaťa/ žiaka uhrádza príspevok na stravovanie mesačne vopred, najneskôr **do 15. dňa v mesiaci na účet školskej jedálne číslo: SK86 5600 0000 0055 2612 2005 VS: meno a trieda žiaka.**

Úhrada zákonného zástupcu dieťaťa sa znižuje o poskytnutú d**otáciu** k stravovacím návykom  podľa osobitného predpisu iba v prípade, ak sa dieťa zúčastní výchovno-vzdelávacieho procesu v materskej škole a odoberie obed.

V prípade neprítomnosti dieťaťa v materskej škole je povinnosťou zákonného zástupcu odhlásiť dieťa zo stravy **deň vopredalebo v prípade ochorenia dieťaťa najneskôr do 7.30 hod. telefonicky na t.č. 0948 488 634 prípadne osobne.**

Za neodhlásenú stravu sa dotácia k stravovacím návykom neposkytuje, zákonný zástupca je povinný za včas neodhlásenú stravu uhradiť  **príspevok za stravné v plnej výške.**

1. Príspevok na čiastočnú úhradu nákladov v školskej jedálni zamestnanci a cudzí stravníci uhrádzajú vo výške :

**a) dospelý stravník – zamestnanec obce**

finančný limit na nákup potravín 2,20 € (stravné)

+ 1,60 € (réžia)

-------------------------

Spolu : 3,80 €

Hodnota obeda pre dospelých stravníkov zamestnaných v obci Stránske je

3,80 € z čoho 55 % t.j. 2,09 € hradí zamestnávateľ (1,60 € réžia + 0,49 € doplatok stravného)

1,41 € hradí stravník

0,30 € príspevok zo SF

**b) cudzí stravník - dôchodca**

finančný limit na nákup potravín 2,20 € (stravné)

+ 1,60 € (réžia)

-------------------------

Spolu : 3,80 €

Hodnota obeda pre dôchodcov obce Stránske je 3,80 €.

úhrada stravy od dôchodcov podľa výšky dôchodku :

3,40 € do 300 € doplatok obce 0,40 €

3,60 € 301 € - 400 € doplatok obce 0,20 €

3,80 € 401 € a viac bez doplatku

4. Príspevok sa platí mesačne. Termín a spôsob platby určí vedúca školskej jedálne vo

vnútornom predpise.

5. Vnútorný predpis musí byť riadne zverejnený na verejne prístupnom mieste v rámci

budovy školskej jedálne.

**Článok 3**

**Záverečné ustanovenie**

1. Týmto sa ruší VZN č. 4/2022

2. Toto všeobecne záväzné nariadenie bolo schválené Obecným zastupiteľstvom v

Stránskom dňa 24.3.2023

3. Toto všeobecne záväzné nariadenie nadobúda účinnosť dňa 1.5.2023

Jaroslav M i t a š

starosta obce